Сёння мы працуем у цесным узаемадзеянні з упраўленнем адукацыі Мінаблвыканкама, раённымі аддзеламі адукацыі, установамі. Спецыялісты вельмі хутка рэагуюць на любыя звароты, просьбы, прапановы і самі звяртаюцца з ідэямі і ініцыятывамі. Радасна, што за гэты час са многімі з іх усталяваліся добрыя, даверлівыя, прыязныя зносіны. З кожным днём усё больш пераконваюся, што ў нашых школах, дзіцячых садках, каледжах, ліцэях, гімназіях, цэнтрах творчасці працуюць сапраўдныя прафесіяналы, годныя і шчырыя людзі. Хочацца падзякаваць усім работнікам сістэмы адукацыі Міншчыны за супрацоўніцтва, прафесіяналізм, творчасць. Асаблівыя словы падзякі за інфармацыйную падтрымку адрасую Мінскаму абласному ІРА.